৩০০ মিটার গভীর খাদে পড়ল বাস! ভয়াবহ ঘটনা হিমাচল প্রদেশে

ওয়েব ডেস্ক : ভয়াবহ দুর্ঘটনা হিমাচল প্রদেশে (Himachal Pradesh)। নিয়ন্ত্রণ হারিয়ে খাদে গিয়ে পড়ল যাত্রিবাহী বাস (Bus)। তার জেরে মৃত্যু হল বহু যাত্রীর। অনেকে গুরুতর আহত হয়েছেন বলেও খবর। তাঁদেরকে উদ্ধার করে ভর্তি করা হয়েছে হাসপাতালে (Hospital)। তবে তাঁদের মধ্যে কয়েকজনের অবস্থা আশঙ্কাজনক বলেই সূত্রের খবর।

জানা যাচ্ছে, হিমাচল প্রদেশের সিরমৌর জেলার রেনুকাজি এলাকায় এই ভয়াবহ দুর্ঘটনাটি ঘটে। বাসটি যাচ্ছিল সিমলা থেকে কুপভিরের দিকে। কিন্তু রাস্তা কংকীর্ণ হওয়ার কারণে নিয়ন্ত্রণ হারায় চালক। তা গিয়ে পড়ে ৩০০ মিটার গভীর খাদে। বাসে সেই সময় ৩০ থেকে ৩৫ যাত্রী ছিলেন বলে জানা গিয়েছে। ঘটনায় কমপক্ষে আট জনের মৃত্যু হয়েছে বলে খবর। বাকিরা গুরুতর আহত হয়েছেন।

আরও খবর : চরম শৈত্যপ্রবাহ, তাপমাত্রা মাইনাস ২৪ ডিগ্রি! জারি চূড়ান্ত সতর্কতা

এ নিয়ে সিরমৌর জেলার পুলিশ সুপার নিশ্চিন্ত সিং নেগি বলেন, এই দুর্ঘটনায় এখনও পর্যন্ত আট জনের মৃত্যুর খবর পাওয়া গিয়েছে। পাশাপাশি আহত হয়েছেন অনেকে। তাঁদেরকে উদ্ধার করে ভর্তি করা হয়েছে হাসপাতালে। তবে তাঁদের মধ্যে বেশ কয়েকজনের অবস্থা আশঙ্কাজনক বলেই খবর। ফলে মৃতের সংখ্যা আরও বাড়তে পারেই বলে আশঙ্কা করা হচ্ছে।

পুলিশ সূত্রে খবর, ভয়বহ এই দুর্ঘটনার পরে স্থানীয়রাই প্রথমে সাহায্যের জন্য এগিয়ে এসেছিলেন। তার পরেই তাঁরা খবর দেওয়া হয় পুলিশে (Police)। এর পরেই ঘটনাস্থলে পৌঁছয় পুলিশ। সঙ্গে সেখানে আসে বিপর্যয় মোকাবিলা বাহিনীও। তার পরেই তড়িঘড়ি হাসপাতালে নিয়ে যাওয়া হয় আহতদের। উদ্ধার করা হয় মৃতদেহগুলিকেও।